फ्ही 1986 च चमन होरें “जीने दी कैद” दी video-film बनाई। पन्त जी ने उस फिल्म च इक पिता दा रोल कीता हा ते उस फिल्म च में बी इक रोल काता हा। इस फिल्म दी शूटिंग पन्त जी दे घर होई ही। पन्त जी ने इस फिल्म च बड़ी अच्छी acting कीती पर मिगी इ’यां लग्गा जे ओह् Acting नेईं ही अपने घर च बी पिता दा रोल इ’यां गै हा उंदा-शान्त ते गम्भीर। इक दिन में माता जी (श्रीमति पन्त) गी पुच्छेआ हा- जे पन्त जी कदें उच्ची बाजै च बोले जां गुस्से होए तां ओह् हस्सन लगियां ते नांह् च मुंडी ल्हाई। मेरा ख्याल ऐ जे पन्त जी ने कदें अपने बच्चें गी बी नेई निक्खरेआ होग। “जीने दी कैद” फिल्म भाएं टैलीकास्ट होई जां नेई पर पन्त जी दी इक अमर यादगार चमन जी ने संजोई रक्खी दी ऐ।